**N á j o m n á z m l u v a  č. 02/2022**

**PRENAJÍMATEĽ:**

**Mesto Námestovo**

so sídlom : Cyrila a Metoda 329/6, 029 01 Námestovo

Zastúpené : Milan Hubík – primátor mesta

IČO : 00314676

DIČ : 2020571707

Bank. spojenie : VÚB, a. s., pobočka Námestovo

IBAN: SK45 0200 0000 0000 1682 2332

( ďalej len ako „prenajímateľ“ alebo „zmluvná strana“)

**NÁJOMCA:**

**Telovýchovná jednota ORAVAN Námestovo**

sídlo : Komenského 502/26, 029 01 Námestovo

Zastúpená: Ing. Tomáš Lúchava - predseda

IČO : 17057396

DIČ : 2021653788

( ďalej len ako „nájomca“ alebo „zmluvná strana“)

Uzatvárajú v zmysle zákona č. 40/1993 Z. z., Občiansky zákonník Nájomnú zmluvu s nižšie uvedenými podmienkami :

**Čl. I.**

**Predmet a účel nájmu**

1. Prenajímateľ je výlučným vlastníkom nižšie uvedenej nehnuteľnosti:
2. stavba „Centrum vodných športov“ postavená na parcele C-KN č. 2051/12, druh pozemku: ostatná plocha o výmere 65439 m², zapísaná na LV č. 1399 k. ú. Námestovo.
3. Prenajímateľ touto zmluvou prenecháva nájomcovi a nájomca berie do nájmu stavbu: „Centrum vodných športov“ postavenú na parcele C-KN č. 2051/12, druh pozemku: ostatná plocha o výmere 65439 m², zapísaná na LV č. 1399 k. ú. Námestovo  *(ďalej len ako „predmet nájmu“ ).*
4. Nájomca vyhlasuje, že je so stavom predmetu nájmu oboznámený a predmet nájmu v stave ako stojí a leží preberá do nájmu.
5. Predmet nájmu bude nájomca užívať ako príležitostnú prezliekareň a sklad športových pomôcok pre ich oddiely venujúce sa športovej činnosti pre mládež.
6. Nájomca sa zaväzuje, že nebude predmet nájmu užívať pre podnikateľské účely ani za účelom dosiahnutia zisku.

**Čl. II.**

**Doba nájmu**

1. Nájomná zmluva sa uzatvára na dobu u r č i t ú od 01.03.2022 do 28.02.2027.

**Čl. III.**

**Nájomné, splatnosť a spôsob platenia**

1. Nájomca uhradí prenajímateľovi za predmet nájmu sumu vo výške 1 EUR s DPH (slovom jedno euro) ročne a to bankovým prevodom na účet prenajímateľa na základe ním vystavenej faktúry.

**Čl. IV.**

**Práva a povinnosti nájomcu**

1. Nájomca je povinný:
2. užívať predmet nájmu výlučne na účel dohodnutý v článku I. ods. 4 tejto zmluvy,
3. vykonávať na vlastné náklady údržbu a opravy predmetu nájmu bez ohľadu na výšku nákladov,
4. po skončení nájmu odovzdať predmet nájmu v stave, v akom ho prevzal, ak sa písomne nedohodne s prenajímateľom inak,
5. bezodkladne odstrániť na vlastné náklady všetky škody vzniknuté neprimeraným užívaním predmetu nájmu bez ohľadu na ich výšku,
6. akúkoľvek rekonštrukciu, stavebnú úpravu alebo opravu predmetu nájmu, vykonať len po predchádzajúcom písomnom súhlase prenajímateľa. Úhradu nákladov s tým spojených môže nájomca požadovať len v prípade, že sa na to prenajímateľ vopred písomne zaviazal s jednoznačným stanovením výšky nákladov, na ktorých úhradu sa prenajímateľ zaväzuje. Podkladom na úhradu nákladov je faktúra, ktorú je nájomca povinný vystaviť bezodkladne po ukončení odsúhlasenej rekonštrukcie, stavebnej úpravy alebo opravy predmetu nájmu a prenajímateľ je povinný na základe faktúry uhradiť náklady spojené s rekonštrukciou, stavebnou úpravou alebo opravou predmetu nájmu,
7. nájomca je povinný umožniť prenajímateľovi kontrolu odsúhlasenej rekonštrukcie, stavebnej úpravy alebo opravy,
8. zabezpečiť predmet nájmu tak, aby spĺňal všetky požadované kritéria platné v oblasti bezpečnosti a ochrany zdravia pri práci,
9. zabezpečiť na vlastné náklady všetky povinnosti vyplývajúce zo zákona č. 314/2001 Z. z. o ochrane pred požiarmi v znení neskorších právnych predpisov.

**Čl. V.**

**Ukončenie Nájomnej zmluvy**

1. Zmluvne strany sa dohodli, že nájomný vzťah môže byť ukončený dohodou obidvoch zmluvných strán alebo výpoveďou a to bez udania dôvodu s výpovednou lehotou šesť mesiacov, ktorá začne plynúť dňom prevzatia výpovede.
2. Pri skončení nájmu, je nájomca povinný odovzdať predmet nájmu posledný deň uvedený v Dohode o skončení nájmu resp. posledný deň výpovednej lehoty v stave v akom ho prevzal, pokiaľ sa zmluvné strany písomne nedohodnú inak.
3. V prípade nesplnenia tejto povinnosti, je nájomca povinný zaplatiť prenajímateľovi zmluvnú pokutu vo výške 30 EUR za každý aj začatý deň omeškania s vrátením predmetu nájmu.

**Čl. VI.**

**Odstúpenie od Nájomnej zmluvy**

1. Prenajímateľ je oprávnený odstúpiť od tejto zmluvy v prípade ak nájomca poruší svoju povinnosť uvedenú v článku IV ods. 1 písm. a) až h).
2. Odstúpenie od zmluvy je platné dňom jeho doručenia druhej zmluvnej strane.
3. V prípade odstúpenia od zmluvy, je nájomca povinný odovzdať predmet nájmu najneskôr do 30 dní od doručenia odstúpenia od zmluvy. V prípade nesplnenia tejto povinnosti je nájomca povinný zaplatiť prenajímateľovi zmluvnú pokutu vo výške 30 EUR za každý aj začatý deň omeškania s vrátením predmetu nájmu.

**Čl. VII.**

**Ostatné ustanovenia**

1. Prenajímateľ sa zaväzuje zabezpečiť právo prístupu nájomcu k predmetu nájmu cez pozemky vo vlastníctve prenajímateľa.
2. Zmluvné strany sa dohodli, že nájomca počas doby nájmu nie je oprávnený prenechať predmet nájmu do podnájmu tretím osobám bez predchádzajúceho písomného súhlasu prenajímateľa.
3. Nájomca písomne oznámi prenajímateľovi zámer dať do podnájmu predmet nájmu, alebo jeho časť tretím osobám na športové a kultúrne podujatia. Prenajímateľ oznámi súhlas s podnájmom tretej osobe v lehote do troch pracovných dní. Ak sa prenajímateľ nevyjadrí v lehote do troch pracovných dní od doručenia oznámenia, zmluvné strany budú považovať, že prenajímateľ súhlasí s podnájmom tretím osobám.

 **Čl. VIII.**

**Záverečné ustanovenia**

1. Túto zmluvu je možné meniť a dopĺňať len formou písomných a očíslovaných dodatkov, ktoré budú odsúhlasené a podpísané oboma zmluvnými stranami.
2. Táto Nájomná zmluva bola schválená Uznesením Mestského zastupiteľstva v Námestove č. .................. dňa ................. v súlade s ustanoveniami § 9a ods. 9 písm. c) zákona č. 138/1991 Zb., o majetku obcí v znení neskorších právnych predpisov, ako prípad hodný osobitného zreteľa, pričom osobitný zreteľ spočíva v tom, že predmet nájmu bude slúžiť ako príležitostná prezliekareň a sklad športových pomôcok pre ich oddiely venujúce sa športovej činnosti pre mládež.
3. Zmluvné strany vyhlasujú, že zmluvu si prečítali, súhlasia s jej obsahom a na znak súhlasu ju podpisujú.
4. Práva a povinnosti zmluvných strán neupravené touto zmluvou sa riadia príslušnými ustanoveniami zákona č. 40/1993 Z. z., Občiansky zákonník.
5. Táto zmluva nadobúda platnosť dňom jej podpísania zmluvnými stranami a účinnosť podľa ustanovenia. § 47a ods. 1 Obč. zákonníka dňom nasledujúcim po dni jej zverejnenia na web. sídle prenajímateľa v súlade so zákonom č. 211/2000 Z. z. o slobodnom prístupe k informáciám.
6. Táto zmluva je vyhotovená v dvoch vyhotoveniach, po jednom pre každú zmluvnú stranu.
7. Zmluvné strany vyhlasujú, že táto zmluva predstavuje slobodný a vážny prejav ich vôle je pre nich zrozumiteľná a určitá, zmluvu neuzavreli v tiesni alebo za nápadne nevýhodných podmienok, pred jej podpísaním si ju prečítali a jej obsahu porozumeli, na znak čoho ju vlastnoručne podpisujú.

V Námestove, dňa .................. V Námestove, dňa.......................

Za prenajímateľa: Za nájomcu:

............................................. ...............................................

Mesto Námestovo Telovýchovná jednota ORAVAN Námestovo

Milan Hubík – primátor mesta  Ing. Tomáš Lúchava - predseda

Prílohy: Uznesenie č. ............. zo zasadnutia Mestského zastupiteľstva zo dňa ......................

**Dôvodová správa**

Na základe žiadosti Telovýchovnej jednoty Oravan Námestovo o prenájom stavby: „Centrum vodných športov“ postavenej na parcele C-KN č. 2051/12, druh pozemku: ostatná plocha o výmere 65439 m², zapísaná na LV č. 1399 k. ú. Námestovo, za účelom jej užívania ako príležitostnej prezliekarne a skladu športových pomôcok pre ich oddiely venujúce sa športovej činnosti pre mládež, Mestský úrad Námestovo pripravil návrh Nájomnej zmluvy č. 02/2022, ktorý týmto predkladáme na jeho schválenie.

Predkladateľ: JUDr. Martin Panek

Spracovateľ: JUDr. Martin Panek